Αν έχεις βεβαίωση για το τρέιλερ, τότε μας στέλνεις αντίγραφο της βεβαίωσης και προσθέτουμε τη νέα κάλυψη στο συμβόλαιό σου. Σε αυτήν την περίπτωση, η τιμολόγηση είναι στην ευχέρεια της εταιρείας (κάποιες εταιρείες παρέχουν την κάλυψη χωρίς επιπλέον κόστος). Αν έχεις άδεια κυκλοφορίας για το τρέιλερ, τότε μας στέλνεις αντίγραφο της άδειας και σου εκδίδουμε νέο ασφαλιστήριο συμβόλαιο για το τρέιλερ. Και σε αυτήν την περίπτωση, η τιμολόγηση είναι στην ευχέρεια της εταιρείας (αλλά σίγουρα υπάρχει κόστος, διότι υπογράφεις καινούριο συμβόλαιο). Αν το αυτοκίνητό σου έχει κοτσαδόρο, πρέπει να το δηλώσεις στην ασφάλειά σου, αλλιώς είναι πιθανό να μην σε καλύψει η ασφαλιστική σε περίπτωση ατυχήματος. Χρήσιμη Συμβουλή: Μέχρι 31.12.2023 να έχεις αντικαταστήσει τη βεβαίωση με ξεχωριστή άδεια κυκλοφορίας και πινακίδες για το τρέιλερ. Αλλιώς δεν θα μπορείς να το ασφαλίσεις και άρα να το κυκλοφορείς.